CELEX: 32007D0507
Language: lv
Date: 2007-07-16 00:00:00
Title: 2007/507/EK: Komisijas Lēmums ( 2007. gada 16. jūlijs ), ar ko groza Lēmumu 2006/140/EK par Kopienas finansiālo palīdzību Kipras 2007. gada pētījumā attiecībā uz kazu transmisīvās sūkļveida encefalopātijas rezistentiem PrP gēniem (izziņots ar dokumenta numuru K(2007) 3369)

18.7.2007   
            
            
               LV
            
            
               Eiropas Savienības Oficiālais Vēstnesis
            
            
               L 186/46
            
         
      KOMISIJAS LĒMUMS
   
   (2007. gada 16. jūlijs),
   ar ko groza Lēmumu 2006/140/EK par Kopienas finansiālo palīdzību Kipras 2007. gada pētījumā attiecībā uz kazu transmisīvās sūkļveida encefalopātijas rezistentiem PrP gēniem
   (izziņots ar dokumenta numuru K(2007) 3369)
   (Autentisks ir teksts tikai grieķu valodā)
   (2007/507/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1990. gada 26. jūnija Lēmumu 90/424/EEK par izdevumiem veterinārijas jomā (1), un jo īpaši tā 20. pantu,
   tā kā:
   
               (1)
            
            
               Ļoti svarīgi dzīvnieku veselībai un patērētāju aizsardzībai ir izskaust transmisīvo sūkļveida encefalopātiju (TSE) mazajiem atgremotājiem, tostarp govju sūkļveida encefalopātiju (BSE), ko uzskata par nāvējošās Kreicfelda-Jakoba slimības izraisītāju cilvēkiem.
            
         
               (2)
            
            
               Kipra 2005. gadā iesniedza divgadu pētījumu par TSE rezistentiem kazu genotipiem, lai saņemtu Kopienas finansiālu atbalstu. Pētījuma mērķi ir turpmāka kazu PrP gēna izpēte šajā dalībvalstī, lai apstiprinātu iepriekšējo izmēģinājumpētījumu rezultātus, kuri uzrādīja īpašus PrP polimorfismus, kas bija rezistenti pret TSE, un novērtētu datus, lai varētu noteikt kazu TSE rezistentu PrP gēnu bāzes līnijas prevalenci. Kiprā ir ļoti liela TSE izplatība kazām, un tādēļ tā ir piemērota dalībvalsts šāda izmēģinājuma projekta īstenošanai. Pētījumu sāka 2006. gada 1. janvārī.
            
         
               (3)
            
            
               Saskaņā ar 3. panta 2. punkta a) apakšpunktu Padomes 2005. gada 21. jūnija Regulā (EK) Nr. 1290/2005 (2) par kopējās lauksaimniecības politikas finansēšanu dzīvnieku slimību izskaušanas un kontroles programmas (veterināros pasākumus) finansē Eiropas Lauksaimniecības garantiju fonds. Finanšu kontrolei jāpiemēro minētās regulas 9., 36. un 37. pants.
            
         
               (4)
            
            
               Ar Komisijas 2006. gada 15. februāra Lēmumu 2006/140/EK par īpašu Kopienas finansiālo palīdzību Kipras 2006. gada pētījumā attiecībā uz kazu TSE rezistentiem PrP gēniem (3) piešķīra Kopienas finansiālu palīdzību 2006. gadam, lai veiktu pētījumu par TSE rezistentiem gēniem kazām šajā dalībvalstī.
            
         
               (5)
            
            
               Budžeta apsvērumu dēļ lēmums par Kopienas palīdzību tiek pieņemts katru gadu. Ir lietderīgi piešķirt Kopienas finansiālu palīdzību šim pētījumam 2007. gadā. Tādēļ Lēmums 2006/140/EK ir jāgroza attiecībā uz šo gadu.
            
         
               (6)
            
            
               Lēmuma 2006/140/EK pielikumā ir norādīta Kopienas finansiālā palīdzība un sniegti tehnisko un finansiālo pārskatu modeļi. Šis pielikums ir jāgroza, lai ņemtu vērā finansiālo palīdzību 2007. gadā, kā arī izmaiņas attiecībā uz pārskatiem par minēto gadu.
            
         
               (7)
            
            
               Administratīvās efektivitātes labad visi iesniegtie izdevumi Kopienas finansiālās palīdzības saņemšanai jāizsaka euro. Saskaņā ar Regulu (EK) Nr. 1290/2005 uz izdevumiem, kas nav euro, attiecas pēdējais valūtas maiņas kurss, kuru Eiropas Centrālā banka ir noteikusi pirms tā mēneša pirmās dienas, kurā Kipra ir iesniegusi pieteikumu.
            
         
               (8)
            
            
               Tādēļ Lēmums 2006/140/EK ir attiecīgi jāgroza.
            
         
               (9)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmumu 2006/140/EK groza šādi.
   
               1)
            
            
               Lēmuma 1. pantu aizstāj ar šādu pantu:
               “1. pants
               1.   Ar šo apstiprina Kipras iesniegto uzraudzības programmu attiecībā uz TSE rezistentiem PrP gēniem 24 mēnešu laikposmam, sākot no 2006. gada 1. janvāra.
               2.   Kopienas finansiālā palīdzība 1. punktā minētajai programmai atbilstīgi pielikuma 1. nodaļas noteikumiem 2006. gadam un 3. nodaļas noteikumiem 2007. gadam līdz 100 % sedz izdevumus (izņemot PVN), ko Kiprai radījusi laboratoriskā pārbaude. Kopējais palīdzības apjoms ir ne vairāk kā EUR 47 500 2006. gadā un EUR 103 000 2007. gadā.”
            
         
               2)
            
            
               Lēmuma 2. pantu groza šādi:
               
                           a)
                        
                        
                           šā panta b) un c) apakšpunktu aizstāj ar šādiem apakšpunktiem:
                           
                                       “b)
                                    
                                    
                                       tehnisko un finanšu starpposma novērtējumu, kas aptver pētījuma katra gada pirmos astoņus mēnešus, iesniedz vēlākais divus mēnešus pēc šā perioda beigām. Ziņojums par 2006. gadu atbilst pielikuma 2. nodaļā iekļautajam paraugam, un ziņojums par 2007. gadu atbilst 4. nodaļā iekļautajam paraugam, pievienojot pierādījumus par īstenotajām izmaksām;
                                    
                                 
                                       c)
                                    
                                    
                                       vēlākais līdz 2007. gada 31. martam par 2006. gadu un vēlākais līdz 2008. gada 31. martam par 2007. gadu iesniedz nobeiguma ziņojumu par pētījuma katru gadu attiecībā uz tā vispārējo izpildi un rezultātiem visā periodā, kurā tika piešķirta Kopienas finansiālā palīdzība. Ziņojumā iekļauj tehnisko un finanšu novērtējumu par 2006. gadu un 2007. gadu saskaņā ar pielikuma 2. nodaļā minēto paraugu 2006. gadam un saskaņā ar pielikuma 4. nodaļā minēto paraugu 2007. gadam, pievienojot pierādījumus par īstenotajām izmaksām.”;
                                    
                                 
                     
                           b)
                        
                        
                           šā panta 2. punktu aizstāj ar šādu punktu:
                           “2.   Ja 1. punkta c) apakšpunktā noteiktais termiņš netiek ievērots, finansiālo ieguldījumu samazina par 25 % 1. maijā, par 50 % 1. jūnijā, par 75 % 1. jūlijā un par 100 % 1. septembrī tajā kalendārajā gadā, kas seko attiecīgajam pētījuma gadam.”
                        
                     
         
               3)
            
            
               Lēmuma 3. pantu aizstāj ar šādu pantu:
               “3. pants
               Kipras iesniegtos izdevumus Kopienas finansiālā ieguldījuma saņemšanai izsaka euro un aprēķina, neietverot pievienotās vērtības nodokli un citus nodokļus.
               Izdevumu valūtas maiņas kurss ir tāds, kādu Eiropas Centrālā banka ir noteikusi pirms tā mēneša pirmās dienas, kurā Kipra ir iesniegusi pieteikumu.”
            
         
               4)
            
            
               Pielikumu groza saskaņā ar šā lēmuma pielikumu.
            
         2. pants
   Šis lēmums stājas spēkā 2007. gada 1. janvārī.
   3. pants
   Šis lēmums ir adresēts Kipras Republikai.
   
      Briselē, 2007. gada 16. jūlijā
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 224, 18.8.1990., 19. lpp. Lēmumā jaunākie grozījumi izdarīti ar Regulu (EK) Nr. 1791/2006 (OV L 363, 20.12.2006., 1. lpp.).
   
      (2)  OV L 209, 11.8.2005., 1. lpp. Regulā jaunākie grozījumi izdarīti ar Regulu (EK) Nr. 378/2007 (OV L 95, 5.4.2007., 1. lpp.).
   
      (3)  OV L 54, 24.2.2006., 44. lpp.
   
      PIELIKUMS
      Lēmuma 2006/140/EK pielikumu papildina ar šādu 3. un 4. nodaļu:
      
         “3.   NODAĻA
         Kopienas finansiālā palīdzība
         
                     Izmaksas
                  
                  
                     Vienību skaits
                  
                  
                     Vienas vienības izmaksas
                     (EUR)
                  
                  
                     Kopējās izmaksas
                     (EUR)
                  
                  
                     Kopienas palīdzība
                  
               
                     PrP genotipizēšana
                     SNP analīze/DNS sekvencēšana
                  
                  
                     11 000 analīžu
                  
                  
                     EUR 8
                  
                  
                     EUR 88 000
                  
                  
                     Ne vairāk kā 88 000 analīžu izmaksas, par katru analīzi maksājot ne vairāk par EUR 8
                  
               
                     Ātrās noteikšanas tests; testa komplekti un palīgmateriāli
                  
                  
                     1 500 testu
                  
                  
                     EUR 10
                  
                  
                     EUR 15 000
                  
                  
                     Ne vairāk kā 1 500 testu izmaksas, par katru testu maksājot ne vairāk par EUR 10
                  
               
                      
                  
                  
                     Kopā
                  
                  
                     Ne vairāk kā EUR 103 000
                  
               4.   NODAĻA
         Tehniskais un finansiālais pārskats
         A iedaļa.   Tehniskais ziņojums
         Pārskata periods no … līdz …
         PrP genotipa noteikšana, izmantojot SNP analīzi/DNS sekvencēšanu
         
            
         
                      
                  
                  
                     Aminoskābes paraugu skaits kodonā 146
                  
               
                     Asparagīnskābe
                  
                  
                     Serīns
                  
                  
                     …
                  
                  
                     Citas
                  
               
                     Šķirņu apsekojums: Damascus
                     
                  
                  
                      
                  
                  
                      
                  
                  
                      
                  
                  
                      
                  
               
                     Šķirņu apsekojums: Saanen
                     
                  
                  
                      
                  
                  
                      
                  
                  
                      
                  
                  
                      
                  
               
                     Šķirņu apsekojums: Macheras Local
                     
                  
                  
                      
                  
                  
                      
                  
                  
                      
                  
                  
                      
                  
               
                     Šķirņu apsekojums: vietējs
                  
                  
                      
                  
                  
                      
                  
                  
                      
                  
                  
                      
                  
               
                     Šķirņu apsekojums: French Alpine
                     
                  
                  
                      
                  
                  
                      
                  
                  
                      
                  
                  
                      
                  
               
                     Ganāmpulki, kas brīvi no Skrēpi slimības (kodolvienības)
                  
                  
                      
                  
                  
                      
                  
                  
                      
                  
                  
                      
                  
               
                     Histoloģiski aizdomas par TSE +, ātrās noteikšanas tests +
                  
                  
                      
                  
                  
                      
                  
                  
                      
                  
                  
                      
                  
               
            
         B iedaļa.   Paziņojums par kontroles izmaksām (1)
         
         Pārskata periods no … līdz …
         Komisijas lēmuma atsauces numurs, ar kuru piešķirta finansiāla palīdzība …
         
            
         
                     Pozīcijas, ar kurām saistītas izmaksas
                  
                  
                     Vienību skaits
                  
                  
                     Pārskata periodā radušies izdevumi
                     (dalībvalsts valūtā)
                  
               
                     PrP genotipizēšana, izmantojot SNP analīzi/DNS sekvencēšanu Testu skaits
                  
                  
                      
                  
                  
                      
                  
               
                     Ātrās noteikšanas tests. Testu skaits
                  
                  
                      
                  
                  
                      
                  
               
      
         (1)  Iesniedzot 2. panta c) punktā minēto nobeiguma ziņojumu, iesniedz katrai pozīcijai atbilstošo izdevumu sarakstu kopā ar pamatojošo dokumentu kopijām.”